
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 186
din 28 noiembrie 2013

privind încetarea de drept a calităţii de membru al Consiliului de Administraţie al

S.C. ECOSERV SIG S.R.L. a domnului Iacob Mircea-Lucian

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26121/27.11.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, act normativ care reglementează administrarea întreprinderilor publice şi prin care sunt aplicabile noi reguli în ceea ce priveşte administrarea şi controlul în cadrul unei întreprinderi publice;

Ţinând cont de prevederile Legii nr. 31/1990, republicată, Legea societăţilor;

Având în vedere Hotărârea Consiliului Local Sighişoara nr. 119/25.07.2013 privind desemnarea şi validarea membrilor Consiliului de Administraţie al S.C. ECOSERV SIG S.R.L., mai exact art. 5 al acesteia, prin care s-a desemnat, respectiv s-a validat ca membru al Consiliului de administraţie al S.C. ECOSERV SIG S.R.L., domnul Iacob Mircea - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie;

Văzând şi Dispoziţia Primarului Municipiului Sighişoara nr. 998/05.11.2013 privind numirea domnului Iacob Mircea- Lucian în funcţia publică de conducere de şef serviciu - Serviciul Investiţii- urmărire contracte, monitorizare servicii de utilităţi publice;

Luând act de demisia domnului Iacob Mircea-Lucian din calitatea de membru al Consiliului de administraţie al S.C. ECOSERV SIG S.R.L., depusă cu adresa înregistrată la Municipiul Sighişoara cu nr. 24216/05.11.2013;

Văzând şi Raportul de specialitate al Serviciul Investiţii- urmărire contracte, monitorizare servicii de utilităţi publice, înregistrat cu nr. 26123/27.11.2013, prin care se propune să se ia act de demisia domnului Iacob Mircea-Lucian din calitatea de membru al Consiliului de administraţie al S.C. ECOSERV SIG S.R.L şi să se constate încetarea de drept a calităţii acestuia de membru al Consiliului de Administraţie al S.C. ECOSERV SIG S.R.L., iar postul pentru care acesta a candidat să se constate şi să se declare vacant, urmând ca pentru ocuparea lui să se desfăşoare din nou procedura de selecţie;

În conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013 şi cele ale Legii nr. 31/1990, Legea societăţilor, republicată;

În temeiul art. 36 (9), art. 45 (1) şi a art. 115(1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Consiliul Local Sighişoara ia act de demisia domnului Iacob Mircea-Lucian din calitatea de membru al Consiliului de administraţie al S.C. ECOSERV SIG S.R.L., demisie depusă cu adresa înregistrată la Municipiul Sighişoara cu nr. 24216/05.11.2013 şi constată încetarea de drept a calităţii de membru al Consiliului de Administraţie al S.C. ECOSERV SIG S.R.L. a acestuia. 
Art. 2. Se constată şi se declară vacant postul de membru al Consiliului de administraţie al S.C. ECOSERV SIG S.R.L. - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie, urmând ca pentru ocuparea acestuia să se desfăşoare procedura de selecţie.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Investiţii- urmărire contracte, monitorizare servicii de utilităţi publice.

Art. 4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Octavean Şuteu    

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. D-nul Iacob Mircea-Lucian;
 2 ex. Serviciul  Investiţii- Urmărire Contracte, Monitorizare Servicii de Utilităţi Publice;    

 9 ex. 
A.F./G.V.
